महंगाई के खिलाफ सड़कों पर उतरे 4 लाख इस्राइली  
इस्राइल में लगातार बढ़ रही महंगाई से त्रस्त लोगों ने आर्थिक सुधारों की मांग को लेकर मिलियन-मैन-मार्च के नाम से पूरे देश में प्रदर्शन किया।
इस्राइल में लगातार बढ़ रही महंगाई से त्रस्त लोगों ने आर्थिक सुधारों की मांग को लेकर मिलियन-मैन-मार्च के नाम से पूरे देश में प्रदर्शन किया। इस प्रदर्शन में चार लाख से ज्यादा लोग सड़कों पर उतर आए। इस्राइल के इतिहास में यह अब तक का सबसे बड़ा प्रदर्शन है।  इस्राइली मीडिया के मुताबिक, शनिवार रात हुए इस प्रदर्शन में चार लाख से ज्यादा लोगों ने भाग लिया। इस्राइल में प्रदर्शनों का यह दौर दो महीने पहले तेल अवीव में शुरू हुआ था, जिसमें तीन लाख से ज्यादा लोगों ने भाग लिया था।  देश में मकानों की लगातार बढ़ रही कीमतों के विरोध में तेल अवीव में लोगों ने तंबू लगाकर प्रदर्शन शुरू किया था, जो सामाजिक न्याय और धन के समान वितरण के लिए आंदोलन बन गया। प्रदर्शनकारियों के नेता योनातन लेवी ने कहा कि वातावरण दूसरे स्वतंत्रता दिवस की तरह था।